CELEX: 32013D0085
Language: el
Date: 2013-02-14 00:00:00
Title: 2013/85/ΕΕ: Απόφαση της Επιτροπής, της 14ης Φεβρουαρίου 2013 , σχετικά με τη μη καταχώριση ορισμένων ουσιών στο παράρτημα I ή ΙΑ ή ΙΒ της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά [κοινοποιηθείσα υπό τον αριθμό C(2013) 670]  Κείμενο που παρουσιάζει ενδιαφέρον για τον ΕΟΧ

16.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 45/30
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 14ης Φεβρουαρίου 2013
   σχετικά με τη μη καταχώριση ορισμένων ουσιών στο παράρτημα I ή ΙΑ ή ΙΒ της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά
   [κοινοποιηθείσα υπό τον αριθμό C(2013) 670]
   (Κείμενο που παρουσιάζει ενδιαφέρον για τον ΕΟΧ)
   (2013/85/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (1), και ιδίως το άρθρο 16 παράγραφος 2 δεύτερο εδάφιο,
   Εκτιμώντας τα ακόλουθα:
   
               (1)
            
            
               Με τον κανονισμό (ΕΚ) αριθ. 1451/2007 της Επιτροπής, της 4ης Δεκεμβρίου 2007, σχετικά με τη δεύτερη φάση του δεκαετούς προγράμματος εργασιών που αναφέρεται στο άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά (2), καταρτίστηκε κατάλογος δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα I ή IA ή IB της οδηγίας 98/8/ΕΚ.
            
         
               (2)
            
            
               Για ορισμένους συνδυασμούς ουσιών/τύπων προϊόντων που περιλαμβάνονται στον ανωτέρω κατάλογο, είτε όλοι οι συμμετέχοντες διέκοψαν τη συμμετοχή τους στο πρόγραμμα αναθεώρησης, είτε το κράτος μέλος που είχε οριστεί ως εισηγητής για την αξιολόγηση δεν παρέλαβε πλήρη φάκελο εντός της προθεσμίας που καθορίζεται στο άρθρο 9 και στο άρθρο 12 παράγραφος 3 του κανονισμού (ΕΚ) αριθ. 1451/2007.
            
         
               (3)
            
            
               Σύμφωνα επομένως με το άρθρο 11 παράγραφος 2, το άρθρο 12 παράγραφος 1 και το άρθρο 13 παράγραφος 5 του κανονισμού (ΕΚ) αριθ. 1451/2007, η Επιτροπή ενημέρωσε αναλόγως τα κράτη μέλη. Οι σχετικές πληροφορίες δημοσιοποιήθηκαν επίσης με ηλεκτρονικά μέσα.
            
         
               (4)
            
            
               Εντός της τρίμηνης προθεσμίας από την εν λόγω δημοσιοποίηση, εκδηλώθηκε ενδιαφέρον από ορισμένες εταιρείες για την ανάληψη του ρόλου του συμμετέχοντος, όσον αφορά κάποιες από τις σχετικές ουσίες και τους τύπους προϊόντων. Στη συνέχεια, ωστόσο, οι εταιρείες αυτές δεν υπέβαλαν πλήρη φάκελο.
            
         
               (5)
            
            
               Συνεπώς, σύμφωνα με το άρθρο 12 παράγραφοι 4 και 5 του κανονισμού (ΕΚ) αριθ. 1451/2007, οι σχετικές ουσίες και οι τύποι προϊόντων δεν θα πρέπει να καταχωριστούν στο παράρτημα I ή ΙΑ ή ΙΒ της οδηγίας 98/8/ΕΚ.
            
         
               (6)
            
            
               Για λόγους ασφάλειας δικαίου, είναι σκόπιμο να καθοριστεί η ημερομηνία από την οποία δεν θα πρέπει πλέον να διατίθενται στην αγορά βιοκτόνα των τύπων προϊόντων που αναφέρονται στο παράρτημα της παρούσας απόφασης, τα οποία περιέχουν τις δραστικές ουσίες που περιλαμβάνονται στο εν λόγω παράρτημα.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για τα βιοκτόνα προϊόντα,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι ουσίες που αναφέρονται στο παράρτημα της παρούσας απόφασης δεν καταχωρίζονται στο παράρτημα I ή ΙΑ ή ΙΒ της οδηγίας 98/8/ΕΚ για τους αντίστοιχους τύπους προϊόντων.
   Άρθρο 2
   Για τους σκοπούς του άρθρου 4 παράγραφος 2 του κανονισμού (ΕΚ) αριθ. 1451/2007, δεν διατίθενται πλέον στην αγορά, με ισχύ από την 1η Φεβρουαρίου 2014, τα βιοκτόνα των τύπων προϊόντων που αναφέρονται στο παράρτημα της παρούσας απόφασης, τα οποία περιέχουν τις δραστικές ουσίες που περιλαμβάνονται στο εν λόγω παράρτημα.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 14 Φεβρουαρίου 2013.
      
         
            Για την Επιτροπή
         
         Janez POTOČNIK
         
            Μέλος της Επιτροπής
         
      
   
   
      (1)  ΕΕ L 123 της 24.4.1998, σ. 1.
   
      (2)  ΕΕ L 325 της 11.12.2007, σ. 3.
   
      ΠΑΡΑΡΤΗΜΑ
      
         Ουσίες και τύποι προϊόντων που δεν θα καταχωριστούν στο παράρτημα I ή ΙΑ ή ΙΒ της οδηγίας 98/8/ΕΚ
      
      
                  Ονομασία
               
               
                  Αριθ. ΕΚ
               
               
                  Αριθ. CAS
               
               
                  Τύπος προϊόντων
               
               
                  Κράτος μέλος εισηγητής
               
            
                  Γλουταράλη
               
               
                  203-856-5
               
               
                  111-30-8
               
               
                  5
               
               
                  FI
               
            
                  4-(2-νιτροβουτυλο)μορφολίνη
               
               
                  218-748-3
               
               
                  2224-44-4
               
               
                  6
               
               
                  UK
               
            
                  4-(2-νιτροβουτυλο)μορφολίνη
               
               
                  218-748-3
               
               
                  2224-44-4
               
               
                  13
               
               
                  UK
               
            
                  Διχλωριούχο Ν,Ν'-(δεκανο-1,10-διυλοδι-1(4H)-πυριδυλ-4-υλιδενο)δις(οκτυλαμμώνιο)
               
               
                  274-861-8
               
               
                  70775-75-6
               
               
                  1
               
               
                  HU
               
            
                  Σαλικυλικό οξύ
               
               
                  200-712-3
               
               
                  69-72-7
               
               
                  1
               
               
                  NL